# Ulayya bint al-Mahdí

Ulayya bint al-Mahdí (àrab: عُليَّة بنت المَهْدي, ʿUlayya bint al-Mahdī) (Bagdad, 777-825) fou una princesa abbàssida, coneguda pel seu notable llegat com a poeta i compositora.

## Biografia

Ulayya fou filla del tercer califa abbàssida al-Mahdí, que regnà entre els anys 775 i 785, i fou famós per promoure la poesia i la música en el seu regne. La seua mare fou una cantora anomenada Maknuna. Sembla que, com que son pare va morir quan ella era molt petita, Ulayya fou criada pel seu germà consanguini Harun ar-Raixid.
Ulayya era una princesa i, com el seu germà patern, Ibrahim ibn al-Mahdí, fou una notable poeta i compositora. Es creu que superava al seu germà en habilitats i que «tot i que no era l'única princesa que componia cançons i poemes, n'era la més dotada». Els seus poemes consten de peces curtes dissenyades per ser cantades en l'estil muhdath, tracten sobre l'amor, l'amistat i l'anhel de la casa, però també inclouen elogis al califa Harun i atacs als enemics.
Una font d'inspiració molt important per a Ulayya va ser el Kitab al-aghani d'Abu-l-Faraj al-Isbahaní. Aquesta i altres fonts retraten Ulayya com una dona que fàcilment podria viure en la cort, però que tendia a ser massa tímida com per dur a terme una prominent vida pública. Era immensament rica, tenia moltes esclaves; tingué molt bona relació amb els seus poderosos germans, malgrat que hi ha poca evidència de la seua devoció religiosa.$^{:66–68,74}$
Ulayya es casà amb un príncep abbàssida, però els seus poemes d'amor estaven dirigits a dos esclaus. Una de les seues anècdotes més conegudes fa referència a:
| « | la seua relació amb un membre del servei del palau d'ar-Raixid, un khàdim anomenat Tal·l, a qui dedicava versos d'amor. Quan ar-Raixid li'n prohibí pronunciar el nom, ella seguí l'ordre al peu de la lletra, fins i tot evitant pronunciar una línia de la sura de la Vaca en què consta el terme tal·l. Quan el califa ho sabé, s'hi inclinà i li presentà el serf Tal·l com a regal. En aquest cas, la seua pietat esdevingué un mitjà per a obtenir una recompensa prou mundana. | » |
| —$^{:77}$ |||

## Poesia

Un exemple de la poesia d'Ulayya:
| « | Retenia el nom del meu amor i me'l repetia per a mi. Oh, com desitge un espai buit per dir el nom que ame! | » |

## Edicions

* al-Ṣūlī, Abū Bakr, Ash‘ār awlād al-khulafā' wa-akhbāruhum, ed. Per J. Heyworth Dunne, 3r. edn (Beirut: Dār al-Masīra, 1401/1982), pàgs. 64–76.

## Referències

* ↑ Kilpatrick, Hilary. «Mawālī and Music». A: Patronate and Patronage in Early and Classical Islam. Leiden: Brill, 2005, p. 326–48.
* 1 2 3 Kilpatrick, Hilary. «‘Ulayya bint al-Mahdī (160-210/777-825)». A: Encyclopedia of Arabic Literature. II. Routledge, 1998.
* ↑ al-Iṣfahīnī, Abu l-Faraj, Kitāb al-aghānī, Dār al-Fikr, 21 parts and Index in 9 vols., equivalent to the edition Kairo 1322/1905–5.
* 1 2 Gordon, Matthew S. «The Place of Competition: The Careers of ‘Arīb al-Ma’mūnīya and ‘Ulayya bint al-Mahdī, Sisters in Song». ‘Abbasid Studies: Occasional Papers of the School of ‘Abbasid Studies, Cambridge, 6–10 July 2002. James E. Montgomery James E. Montgomery [Leuven], 2004, pàg. 61–81.
* ↑ Abdullah al-Udhari, Classical Poems by Arab Women (London: Saqi, 1999), p. 110.